Diari Oficial de la Generalitat Valenciana


Sumari del DOGV 3847, del 29-09-2000 (2000/7515)

Rotlle d'apel·lació número 881/1999. Cèdula de notificació.
-----------------------------------------------------------

### Dades del document

Número de DOGV
:   3847

Data del DOGV
:   29-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7515


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 881/1999. Cèdula de notificació. [2000/M7515]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 881/1999, que prové de les actuacions de judici de menor quantia número 59/1997, s'ha acordat notificar a l'apel·lat incomparegut en aquesta alçada, Inversiones Serantes, SA, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 391/2000
  
Presidenta: María Carmen Escrig Orenga
  
Magistrats: Gonzalo Caruana Font de Moral i Antonio Pardo Llorens.
  
València, 18 de maig de 2000.
  
La Secció Novena de l'Audiència Provincial de València, sent-ne ponent Antonio Pardo Llorens, ha vist aquest rotlle d'apel·lació número 881/1999, que prové de les actuacions de judici de menor quantia, promogudes davant del Jutjat de Primera Instància número 5 de Torrent, amb el número 59/1997, entre les parts; d'una, com a demandats apel·lants, José Díaz Valcárcel representat pel procurador dels tribunals Pedro García Reyes Comino; i Mutua General de Seguros representat pel procurador dels tribunals Carlos Aznar Gómez, i de l'altra, com a demandants apel·lats Manufacturas Inyecplas, SL, Guillermo Bueno Renovell i Angel R. Bueno Renovell representats per la procuradora dels tribunals María Teresa de Elena Silla, com a demandats apel·lats Vicente Cerveró Monzón, Inversiones Serantes, SA i Onte, SA, incompareguts en aquesta alçada, sobre menor quantia, en virtut del recurs d'apel·lació interposat pels demandats José Díaz Valcárcel i Mutua General de Seguros.
  
Decisió:
  
Que desestimant el recurs d'apel·lació plantejat per José Díaz Valcárcel i, acollint el formulat per Mutua General de Seguros, contra la sentència dictada per la jutgessa de Primera Instància substituta número 5 de Torrent, en actuacions de judici de menor quantia número 57/1997, hem de condemnar i condemnem Inversiones Serantes, SA, Onte, SA i Mutua General de Seguros, a indemnitzar als actors la suma que s'acredite, en execució de sentència, com a danys patits per continent i contingut a conseqüència de l'incendi d'actuacions i els interessos de l'article 921 des que es concrete la seua quantia.
  
Hem de condemnar i condemnem José Díaz Valcárcel a pagar les costes del seu recurs.
  
Declarem que no pertoca imposar les generades per l'alçada plantejada per Mutua General de Seguros.
  
Notifiqueu aquesta resolució a les parts ...»
  
I amb data 2 de juny de 2000 es va dictar resolució, que té la part dispositiva literal següent:
  
«Aclarir la sentència dictada en aquest rotlle d'apel·lació, en el sentit que els tres condemnats pagaran de manera solidària, i que les costes de la primera instància seran pagades pels tres condemnats, excepte les generades pels demandats senyors Díaz Valcárcel i Cerveró Monzón, que seran pagades pels actors.
  
Notifiqueu aquesta resolució a les parts ...».
  
Amb la fixació prèvia d'aquest edicte al tauler d'anuncis d'aquesta secció i la publicació en el Diari Oficial de la Generalitat Valenciana, lliure i expedisc aquest edicte.